PASLAUGŲ VIEŠOJO PIRKIMO-PARDAVIMO SUTARTIES PROJEKTAS 

     2026 m. ................  .....d. Nr. ...
        Vilnius

I. SPECIALIOJI DALIS
            
              Lietuvos kariuomenės Kibernetinės gynybos valdybos Informacinių technologijų tarnyba (toliau – LK KGV ITT), juridinio asmens kodas 307054683, Šilo g. 5a, 10322 Vilnius, atstovaujama vado kmdr. Artūro Voverio, veikiančio pagal tarnybos nuostatus (toliau – Pirkėjas),
(pardavėjas), juridinio asmens kodas (nurodomas kodas), (adresas), atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Teikėjas), 
toliau kartu šioje paslaugų viešojo pirkimo-pardavimo sutartyje vadinami „Šalimis“, o kiekvienas atskirai – „Šalimi“, vadovaudamosi Lietuvos Respublikos viešųjų pirkimų įstatymu (toliau – Viešųjų pirkimų įstatymas) sudarė šią paslaugų viešojo pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

	1. Sutarties objektas.
1.1. Teikėjas įsipareigoja teikti Krašto apsaugos duomenų perdavimo tinklo objektų apsaugos paslaugas (toliau – Paslaugos), atitinkančias Sutarties 1 priede „Krašto apsaugos duomenų perdavimo tinklo objektų apsaugos paslaugų techninė specifikacija“ (toliau – 1 priedas) nustatytus reikalavimus Sutarties 2 dalyje nurodytais įkainiais.
1.2. Pirkėjas įsipareigoja priimti tinkamai suteiktas paslaugas ir už jas sumokėti Teikėjui Sutartyje ir jos prieduose nustatyta tvarka ir sąlygomis.

	2. Sutarties kaina/paslaugų įkainiai/kainodaros taisyklės:
2.1. Sutarties maksimali kaina – 35 000,00 Eur (trisdešimt penki tūkstančiai Eur 00 ct) su PVM trisdešimt šešiems mėnesiams. Žemiau yra pateikiamos atskiriems objektams numatytos maksimalios sutarčių kainos:
1 pirkimo dalis. Krašto apsaugos duomenų perdavimo tinklo objekto Joniškyje Siauruko g. 7 apsaugos paslaugos.
	Eil. Nr.
	Pavadinimas
	Mato vnt.
	Kiekis
	Kaina už vnt.,
(Eur be PVM)
	Suma, 
(Eur be PVM)

	1.1.
	Įrangos nuoma, stebėjimas ir reagavimas
	mėn.
	36
	
	

	1.2.
	Apsaugos darbuotojo budėjimas prie objekto  
	val.
	10
	
	

	Iš viso be PVM
	

	PVM (21%)
	

	Maksimali suma su PVM
	5000,00



2 pirkimo dalis. Krašto apsaugos duomenų perdavimo tinklo objekto Panevėžio raj., Naujamiesčio sen.,Naciogalos k. apsaugos paslaugos.
	Eil. Nr.
	Pavadinimas
	Mato vnt.
	Kiekis
	Kaina už vnt.,
(Eur be PVM)
	Suma, 
(Eur be PVM)

	2.1.
	Įrangos nuoma, stebėjimas ir reagavimas
	mėn.
	36
	
	

	2.2.
	Apsaugos darbuotojo budėjimas prie objekto  
	val.
	10
	
	

	 Iš viso be PVM
	

	PVM (21%)
	

	Maksimali suma su PVM
	5000,00



3 pirkimo dalis. Krašto apsaugos duomenų perdavimo tinklo objekto Kėdainiuose Daukšos g. 29 A apsaugos paslaugos.
	Eil. Nr.
	Pavadinimas
	Mato vnt.
	Kiekis
	Kaina už vnt.,
(Eur be PVM)
	Suma, 
(Eur be PVM)

	3.1.
	Įrangos nuoma, stebėjimas ir reagavimas
	mėn.
	36
	
	

	3.2.
	Apsaugos darbuotojo budėjimas prie objekto  
	val.
	10
	
	

	 Iš viso be PVM
	

	PVM (21%)
	

	Maksimali suma su PVM
	5000,00



4 pirkimo dalis. Krašto apsaugos duomenų perdavimo tinklo objekto Utenoje Žemdirbių g. 4B apsaugos paslaugos.
	Eil. Nr.
	Pavadinimas
	Mato vnt.
	Kiekis
	Kaina už vnt.,
(Eur be PVM)
	Suma, 
(Eur be PVM)

	4.1.
	Įrangos nuoma, stebėjimas ir reagavimas
	mėn.
	36
	
	

	4.2.
	Apsaugos darbuotojo budėjimas prie objekto  
	val.
	10
	
	

	 Iš viso be PVM
	

	PVM (21%)
	

	Maksimali suma su PVM
	5000,00



5 pirkimo dalis. Krašto apsaugos duomenų perdavimo tinklo objekto Širvintose  Musninkų g. 12 apsaugos paslaugos.
	Eil. Nr.
	Pavadinimas
	Mato vnt.
	Kiekis
	Kaina už vnt.,
(Eur be PVM)
	Suma, 
(Eur be PVM)

	5.1.
	Įrangos nuoma, stebėjimas ir reagavimas
	mėn.
	36
	
	

	5.2.
	Apsaugos darbuotojo budėjimas prie objekto  
	val.
	10
	
	

	 Iš viso be PVM
	

	PVM (21%)
	

	Maksimali suma su PVM
	5000,00


6 pirkimo dalis. Krašto apsaugos duomenų perdavimo tinklo objekto Šilutės raj. Gaidelių k., apsaugos paslaugos.
	Eil. Nr.
	Pavadinimas
	Mato vnt.
	Kiekis
	Kaina už vnt.,
(Eur be PVM)
	Suma, 
(Eur be PVM)

	6.1.
	Įrangos nuoma, stebėjimas ir reagavimas
	mėn.
	36
	
	

	6.2.
	Apsaugos darbuotojo budėjimas prie objekto  
	val.
	10
	
	

	 Iš viso be PVM
	

	PVM (21%)
	

	Maksimali suma su PVM
	5000,00




7 pirkimo dalis. Krašto apsaugos duomenų perdavimo tinklo objekto Kauno r., Vingytės k., Laimo g. 34 apsaugos paslaugos.
	Eil. Nr.
	Pavadinimas
	Mato vnt.
	Kiekis
	Kaina už vnt.,
(Eur be PVM)
	Suma, 
(Eur be PVM)

	7.1.
	Įrangos nuoma, stebėjimas ir reagavimas
	mėn.
	36
	
	

	7.2.
	Apsaugos darbuotojo budėjimas prie objekto  
	val.
	10
	
	

	 Iš viso be PVM
	

	PVM (21%)
	

	Maksimali suma su PVM
	5000,00



2.2. Paslaugų įkainiai nurodyti su pridėtinės vertės mokesčiu (toliau – PVM) ir visais kitais mokesčiais bei įvertinus visas Teikėjo išlaidas atsirandančias vykdant Sutartį ir galinčias turėti įtakos paslaugų kainai.
2.3. Sutarčiai taikoma fiksuoto įkainio  kainodara. Peržiūros atvejai numatyti Sutarties bendrosios dalies 2.2 punkte ir Sutarties specialiosios dalies 2.4 punkte.
2.4. Bet kuri Sutarties šalis Sutarties galiojimo metu turi teisę inicijuoti Sutartyje numatytų Sutarties maksimalios kainos ir/ar Sutarties įkainių perskaičiavimą (keitimą) ne anksčiau kaip po 12 (dvylikos) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta Sutarties specialiosios dalies 2.4.3 punkte, viršija 10 (dešimt) procentų. Atlikdamos perskaičiavimą Šalys vadovaujasi Valstybės duomenų agentūros viešai oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo:
2.4.1. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą Sutarties kainą.
2.4.2. Perskaičiuoti įkainiai ir kaina taikomi (-a) užsakymams, pateiktiems po to, kai Šalys sudaro susitarimą dėl kainos ir įkainių perskaičiavimo.
2.4.3. Nauja kaina ir įkainiai apskaičiuojama (-i) pagal formulę:
 , kur
a – kaina ar įkainis (Eur be PVM)) (jei ji jau buvo perskaičiuota, tai po paskutinio perskaičiavimo);
a1 – perskaičiuota (pakeista) kaina ar įkainis (Eur be PVM);
k – Pagal vartotojų kainų indeksą apskaičiuotas Ūkio subjektams suteiktų paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 

 , (proc.) kur	
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas ūkio subjektams suteiktų paslaugų indeksas;
Indpradžia – laikotarpio pradžios datos (mėnesio) ūkio subjektams suteiktų paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties sudarymo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo; 
2.4.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas kaina/įkainis „a“ suapvalinamas iki dviejų skaitmenų po kablelio; 
2.4.5. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas;
2.4.6. Jeigu pagal ūkio subjektams suteiktų paslaugų indeksą apskaičiuotas Vartojimo prekių ir paslaugų kainų pokytis (k), apskaičiuotas kaip nustatyta 2.4.3 punkte, viršija 50 (penkiasdešimt) procentų Sutarties maksimalios kainos ir/ar nustatyto įkainio Sutarties pasirašymo dieną, paslaugų Sutarties maksimali kaina ir/arba įkainis bus perskaičiuojami maksimaliu 50 (penkiasdešimties) procentų pokyčiu.
2.5. Šiai Sutarčiai taikomos  Sutarties bendrosios dalies 12.9 punkto nuostatos.
2.6. Perskaičiavus Sutartyje nustatytus įkainius pagal Sutartyje nustatytas kainų peržiūros sąlygas, maksimali Sutarties vertė negali būti viršijama.
2.7. Pirkėjas neįsipareigoja nupirkti paslaugų už Sutarties specialiosios dalies 2.1 punkte nurodytą Sutarties maksimalią kainą. Preliminarūs kiekiai Sutarties galiojimo laikotarpiu bus perkami tik pagal Pirkėjo poreikį, teikiant užsakymus ir neviršijant Sutarties  maksimalios kainos.

	3. Paslaugų teikimo vieta, terminas ir sąlygos:
3.1. Paslaugų teikimo bendra trukmė ne ilgesnė kaip 36 (trisdešimt šeši) mėnesiai nuo Sutarties įsigaliojimo dienos. 
3.2. Paslaugų teikimo vietos nurodytos Sutarties 1 priede. 
3.3. Paslaugų teikimo sąlygos:
3.3.1. Teikėjas turi nepertraukiamai užtikrinti Paslaugų atitiktį Sutarties 1 priedo reikalavimams.
3.3.2. Sutartyje numatytos paslaugos teikiamos tik gavus Pirkėjo užsakymus dėl paslaugų teikimo. 
3.3.3. Sutarties vykdymo metu Teikėjas informacinius pranešimus ir kitą su Paslaugų vykdymu susijusią informaciją Pirkėjui siunčia Sutarties specialiosios dalies 9.11 punkte nurodytu el. paštu. Pirkėjas nedelsiant, bet ne vėliau kaip per vieną darbo dieną patvirtina informacijos gavimą el. paštu. Negavus patvirtinimo, Teikėjas nedelsiant, bet ne vėliau kaip per 1 darbo dieną dėl informacijos gavimo patvirtinimo informuoja Pirkėją Sutarties Specialiosios dalies 9.11 punkte nurodytu telefono numeriu.
3.3.4. Teikėjas turi įrengti signalizacijos sistemą ne vėliau kaip per 15 (penkiolika) darbo dienų nuo  Pirkėjo užsakymo pateikimo dienos. Teikėjas signalizacijos sistemą  (centralę) turi įrengti savo lauko spintose (perimetro viduje, bet ne saugomų patalpų viduje), kur galėtų be Pirkėjo atstovo patekti į objektą dėl signalizacijos sistemos techninės priežiūros ir gedimų šalinimo.
3.3.5. Sutarties vykdymo metu Teikėjas apie objektuose suveikusią signalizaciją, nuvykimus į objektus pagal gautus signalizacijos pranešimus, nedelsiant Sutartyje nustatyta tvarka informuoja Pirkėjo patikėtinius (sąraše nurodytą pirmą, arba šiam neatsiliepus – bent vieną iš žemiau išvardintų). Patikėtinių sąrašas pateikiamas pasirašant Sutartį (Sutarties 2 priedas).
3.3.6. Jeigu buvo nesuteiktos signalizacijos įrengimo paslaugos, kurias dar galima suteikti, ar signalizacijos įrengimo paslaugų teikimo trūkumus galima ištaisyti, Teikėjas įsipareigoja ne vėliau kaip per 3 (tris) darbo dienas nuo Pirkėjo raštiškų pastabų ir/ar pretenzijų pateikimo suteikti nesuteiktas signalizacijos įrengimo paslaugas arba ištaisyti signalizacijos įrengimo paslaugų suteikimo trūkumus.
3.3.7. Teikėjas atsako už savo personalo darbų saugos taisyklių, priešgaisrinės saugos taisyklių, sanitarinių normų laikymąsi bei kitų teisės aktuose nustatytų reikalavimų laikymąsi.
3.3.8. Po Sutarties įsigaliojimo praėjus 12 (dvylikai) mėnesių  dėl objektyvių priežasčių (nelikus saugomo objekto, ar kitų aplinkybių, dėl kurių apsauga tampa nereikalinga)  paslaugų teikimas gali būti nutrauktas bet kuriam iš sutartyje išvardintų objektų nepasibaigus Sutarties galiojimo terminui, apie tai Pirkėjui raštu įspėjus Teikėją ne vėliau kaip prieš  30 (trisdešimt) dienų.
3.4. Šalių įsipareigojimai ir teisės:
3.4.1. Teikėjas įsipareigoja:
3.4.1.1. teikdamas stebėjimo ir reagavimo paslaugas visus priklausančius veiksmus atlikti savalaikiai ir tiksliai, veikti sąžiningai ir protingai, kad tai labiausiai atitiktų Pirkėjo interesus;
3.4.1.2. užtikrinti centralizuoto stebėjimo pulto kompiuteryje Objekto signalizacijos signalų ir centralizuoto stebėjimo pulto telefono linija pokalbių fiksavimą, bei tiriant įsilaužimų, vagysčių, gaisrų ar kitų įvykių aplinkybėms išaiškinti ir Pirkėjui pageidaujant, neatlygintinai pateikti susijusį archyvinį išrašą iš centralizuoto stebėjimo pulto kompiuterio apie gautus Objekto signalizacijos signalus ir susijusius pokalbius, įrašytus Teikėjo centralizuoto stebėjimo pulto telefono linija. Teikėjas įsipareigoja Pirkėjui pateikti ne senesnius kaip 3 (trijų) mėnesių išrašus.
3.4.1.3. nedelsiant, bet ne vėliau kaip per 3 (tris) darbo dienas nuo tam tikrų aplinkybių atsiradimo momento, informuoti Pirkėją apie aplinkybių, galinčių trukdyti tinkamai įvykdyti sutartinius įsipareigojimus, atsiradimą;
3.4.1.4. Sutarčiai pasibaigus savo sąskaita ir jėgomis demontuoti savo sumontuotą signalizacijos sistemą ir ją išsivežti. Signalizacijos priežiūrą ir remontą Teikėjas įsipareigoja atlikti savo sąskaita.
3.4.1.5. Ne vėliau kaip iki stebėjimo ir reagavimo paslaugų teikimo pradžios Teikėjas privalo savo sąskaita apdrausti Teikėjo civilinę atsakomybę civilinės atsakomybės privalomuoju draudimu ne mažesnei kaip 300 000 Eur sumai dėl vieno įvykio visam Sutarties galiojimo laikotarpiui, pagal Lietuvos Respublikos teisės aktų reikalavimus bei pateikti Pirkėjui Teikėjo civilinės atsakomybės privalomojo draudimo liudijimo (poliso) tinkamai patvirtintą kopiją. Jei draudimo liudijimas pateikiamas ne visam Sutarties galiojimo laikotarpiui, tai baigiantis jo galiojimui turi būti pateikiamas naujas draudimo liudijimas, užtikrinantis nepertraukiamą draudimo galiojimą iki Sutarties galiojimo pabaigos. Teikėjui savalaikiai neįvykdžius šio sutartinio įsipareigojimo – bus laikoma esminiu Sutarties pažeidimu ir Pirkėjas, ne vėliau kaip prieš 7 (septynias) dienas raštu informavęs Teikėją, turi teisę vienašališkai nutraukti Sutartį.
3.4.1.6. Teikėjas vadovaudamasis Lietuvos Respublikos asmens ir turto apsaugos įstatymo ir kitų teisės aktų reikalavimais turi užtikrinti nenutrūkstamą šioms paslaugoms teikti licencijos galiojimą, užtikrinti nenutrūkstamą elektroninės apsaugos vykdymą, bei elektroninėmis priemonėmis gauto pranešimo apie signalizacijos suveikimą atveju ginkluotos asmens ir turto apsaugos vykdymą objektuose.
3.4.1.7. Nedelsiant informuoti Pirkėją apie paslaugai teikti reikalingos licencijos galiojimo sustabdymą, panaikinimą.
3.4.1.8. Dalyvauti tiriant įvykį, dėl kurio gali kilti Teikėjo civilinė atsakomybė.
3.4.2. Teikėjas turi teisę:
3.4.2.1. nutraukti savo apsaugos darbuotojo betarpišką budėjimą prie Objekto apie tai žodžiu įspėdamas Patikėtinį, jei jis neatvyksta prie Objekto per 12 val.;
3.4.2.2. sustabdyti savo prievolių pagal šią Sutartį vykdymą raštu įspėjęs Pirkėją prieš 3 (tris) darbo dienas, jeigu Pirkėjas vėluoja sumokėti Teikėjui pagal Sutartį mokėtinų sumų nustatytais terminais daugiau kaip 1 (vieną) mėnesį. Teikėjas atnaujina savo sutartinių prievolių pagal Sutartį vykdymą, kai Pirkėjas pašalina prievolių sustabdymo priežastis. Sutartinių prievolių vykdymas atnaujinamas kitą darbo dieną po dienos, kai Teikėjas gauna duomenis apie prievolių sustabdymo priežasties pašalinimą;
3.4.3. Pirkėjas įsipareigoja:
3.4.3.1. neteikti pretenzijų dėl trečiųjų asmenų įrangos, sumontuotos saugomo objekto perimetre, pažeidimų, išskyrus atvejus, jeigu šios įrangos gedimą sąlygojo Teikėjo veiksmai;
3.4.3.2. pateikti Teikėjui duomenis apie Objektą, reikalingus stebėjimo ir reagavimo paslaugų teikimui t.y. Objekto koordinates, privažiavimus, perimetro su jo viduje esančiais saugomais daiktais planą;
3.4.3.3. Pasikeitus bet kokiems patikėtinių sąrašo duomenims, nedelsiant raštiškai pateikti naujus duomenis Teikėjui;
3.4.3.4. užtikrinti, kad Paslaugų teikimo metu bent vienas jo patikėtinių bet kuriuo paros metu atsilieptų nurodytu telefonu;
3.4.3.5. apie įvykius, (Objekto perimetro pažeidimai, įsilaužimo arba vagystės požymiai ir pan.), dėl kurių pagal šią Sutartį gali kilti Teikėjo atsakomybė, nedelsiant pranešti Teikėjui, taip pat sudaryti tinkamas sąlygas Teikėjo įgaliotam atstovui dalyvauti nustatant Pirkėjo nuostolius;
3.4.3.6. nelaikyti Objekte pinigų, dirbinių iš brangiųjų metalų, brangakmenių, kolekcinių pašto ženklų, kilnojamų kultūros vertybių ir antikvarinių daiktų;
3.4.3.7. iš anksto raštu pranešti Teikėjui apie Objekto patalpų perplanavimą ir bet kokius kitokius statybos darbus, dėl kurių net ir laikinai keičiasi Objekto perimetras arba vidaus patalpų išplanavimas;
3.4.3.8. nedelsiant, bet ne vėliau kaip per 5 dienas, pranešti Teikėjui apie bet kokių duomenų, galinčių turėti įtakos Sutartyje numatytų Paslaugų teikimui, pasikeitimą. Šiame punkte nurodytais duomenimis tarp kitų laikomi: duomenys susiję su Objekto vietos identifikavimu (gatvės, vietovės pavadinimas), duomenys, susiję su Objekto išorės išvaizda (statinio spalva, įvairios statybinės konstrukcijos, tvoros ir pan.), kiti duomenys, susiję su Objektu arba jo aplinka, dėl kurių pasikeitimo gali būti apsunkintas Objekto suradimas ir apžiūrėjimas;
3.4.3.9. užtikrinti, kad Objekte nebūtų uždegti signalizacijos jutikliai, nebūtų sudaryta kitokių kliūčių signalizacijos tinkamam veikimui;
3.4.3.10. informuoti telefonu Teikėją apie planuojamą Objekto signalizacijos atjungimą, atliekant darbus objekto viduje ir signalizacijos prijungimą baigus darbus. Darbų vykdymo metu, Objekto signalizacijos atjungimo laikotarpiu, Teikėjas reagavimo paslaugų nevykdo.
3.4.4. Pirkėjas turi teisę tiriant įsilaužimų, vagysčių, gaisrų ar kitų įvykių, galinčių būti pretenzijos Teikėjui pagrindu, aplinkybėms išaiškinti, neatlygintinai gauti bent iki 3 (trijų) mėnesių senumo archyvinį išrašą iš centralizuoto stebėjimo pulto kompiuterio apie Objekto signalizacijos įjungimo, išjungimo bei suveikimo laiką, bei pokalbius, įrašytus Teikėjo centralizuoto stebėjimo pulto telefono linija, skirta patikėtinių ir pulto operatoriaus pokalbiams.
3.5. Visi pokalbiai Teikėjo centralizuoto stebėjimo pulto telefono linija, skirta patikėtinių ir pulto operatoriaus pokalbiui, Teikėjo fiksuojami, archyvuojami ir saugojami ne trumpiau kaip 3 (tris) mėnesius.
3.6. Teikėjas privalo užtikrinti, kad Sutarties sudarymo ir vykdymo metu neatsirastų aplinkybių, nurodytų Viešųjų pirkimų įstatymo 45 straipsnio 21 dalyje. Pirkėjas turi teisę bet kuriuo metu pareikalauti Teikėjo pateikti pagrindžiančius dokumentus, nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje. Teikėjas privalo pateikti Pirkėjo prašomus dokumentus ne vėliau kaip per 10 darbo dienų nuo prašymo gavimo dienos.
3.7. Tiekėjas savo veikloje privalo taikyti aplinkos apsaugos vadybos sistemos reikalavimus pagal ISO 14001 ar lygiavertį standartą.

	4. Apmokėjimo tvarka.
4.1. Teikėjas su Pirkėju atsiskaito Sutarties bendrosios dalies 4.1 punkte nustatyta tvarka.
4.2. Avanso mokėjimas nenumatytas.
4.3. Vykdant Sutartį, PVM sąskaitos faktūros turi būti teikiamos naudojantis Sąskaitų administravimo bendrąją informacine sistema (SABIS) priemonėmis, nurodant Pirkėją, Mokėtoją, Sutarties numerį ir datą. Jeigu Pardavėjas nepateikia sąskaitos informacinės sistemos „SABIS“ priemonėmis, Mokėtojas neatlieka mokėjimo.

	5. Pirkėjo teisė vienašališkai nutraukti Sutartį 
5.1.Pirkėjas turi teisę Sutarties bendroje dalyje nustatyta tvarka šią Sutartį vienašališkai nutraukti:
5.1.1. Teikėjui nustojus teikti stebėjimo ir reagavimo paslaugas daugiau kaip 72 (septyniasdešimt dvi) valandas iš eilės, Pirkėjas turi teisę Sutarties bendrojoje dalyje nustatyta tvarka Sutartį nutraukti.
5.1.2. Teikėjui vėluojant įrengti signalizacijos sistemą daugiau kaip 14 (keturiolika) dienų.   
5.1.3. Paaiškėjus Sutarties Specialiosios dalies 6.1 punkte nustatytiems esminiams Sutarties pažeidimams.
5.1.4. Teikėjui per nustatytą terminą, nepateikus Pirkėjui Sutarties specialiosios dalies 3.6 punkte nurodytų dokumentų.
5.1.5. Paaiškėjus aplinkybėms, atitinkančioms bent vieną iš VPĮ 45 straipsnio 21 dalyje išvardintų sąlygų.
5.2. Kiti vienašalio Sutarties nutraukimo atvejai numatyti Sutarties bendrosios dalies 9.2 punkte.

	6. Paslaugų kokybė 
6.1. Šioje Sutartyje paslaugų kokybė suprantama kaip stebėjimo ir reagavimo paslaugų atitikimas Sutarties ir jos 1 priede nustatytiems reikalavimams. Šalys sutaria, kad esminiu Sutarties pažeidimu laikytina: Teikėjui sistemingai t. y.  daugiau kaip 5 (penkis) kartus per mėnesį tame pačiame Objekte viršijus 5 (penkiomis) minutėmis Sutartyje nustatytą reagavimo laiką, arba daugiau kaip 2 (du) kartus per mėnesį viršijus 30 (trisdešimt)minučių reagavimo laiką, ar visai nesureagavus.

	7. Garantiniai įsipareigojimai.
7.1.Teikėjas po raštiško Pirkėjo pranešimo nedelsiant, bet ne vėliau kaip per 3 darbo dienas turi pašalinti Paslaugų teikimo trūkumus bei kompensuoti Pirkėjo patirtus nuostolius (jeigu tokie buvo).

	8. Papildomas prievolių įvykdymo užtikrinimas
 8.1. Sutarties įvykdymui užtikrinti banko garantijos ar draudimo bendrovės laidavimo rašto nebus reikalaujama.

	9. Kitos sąlygos
9.1. Sutarties bendrosios dalies 11.1 punkte nurodytų Šalių iš anksto sutartų minimalių nuostolių dydis yra 0,05 % dydžio nuo nesuteiktų paslaugų ar paslaugų, kurių trūkumai neištaisyti kainos be PVM už kiekvieną pavėluotą dieną. 
9.2. Sutarties bendrosios dalies 11.2 punkte nurodytų Šalių iš anksto sutartų minimalių nuostolių dydis yra 7 (septyni) % nuo Sutarties maksimalios kainos be PVM.
9.3. Sutarties bendrosios dalies 11.3 punkte numatytų Šalių iš anksto sutartų minimalių nuostolių dydis – 10 (dešimt) procentų nuo nesuteiktų arba suteiktų su trūkumais paslaugų kainos be PVM.
9.4. Sutartį nutraukus Specialiosios dalies 5.1.4 arba 5.1.5 punkte nurodytu atveju, Šalių iš anksto sutartų minimalių nuostolių dydis yra 15 (penkiolika) procentų nuo Sutarties specialiosios dalies 2.1 punkte nurodytos maksimalios sutarties vertės su PVM. Šalių iš anksto sutartų minimalių nuostolių sumokėjimas neatleidžia Teikėjo nuo pareigos atlyginti visus Pirkėjo patirtus nuostolius, Teikėjui nevykdant ar netinkamai vykdant Sutartį.
9.5. Nenugalimos jėgos aplinkybių trukmė – 14 (keturiolika) dienų, taikant Sutarties bendrosios dalies 9.1.2 punkto sąlygas.
9.6. Teikėjas šiai Sutarčiai vykdyti pasitelks subtiekėją (-us): (nurodomas subtiekėjo (-ų) pavadinimas arba įrašoma: Teikėjas šiai Sutarčiai vykdyti subtiekėjo (-ų) nepasitelks (jei subtiekėjas nebus pasitelktas).
9.7. Teikėjo pasiūlyme nurodytas subtiekėjas (-ai) gali būti pakeičiamas (-i) kitu (-ais) Sutartyje nenurodytu (-ais) subtiekėju (-ais) tik šiais atvejais:
9.7.1. kai subtiekėjas (-ai) bankrutuoja, yra likviduojamas ar susidaro analogiška situacija;
9.7.2. kai subtiekėjas (-ai) dėl objektyvių priežasčių (nutrūkus teisiniams santykiams su Teikėju, subtiekėjui atsisakius tiekti Prekes, teikti paslaugas ar atlikti darbus, subtiekėjo specialistui išėjus atostogų, susirgus, susižeidus, mirus, subtiekėjui netekus veiklos licencijos ir pan.) nebegali teikti visų ar dalies Sutartyje nurodytų paslaugų.
9.7.3. Sutartyje nustatyto subtiekėjo (-ų) keitimas kitu galimas tik iš anksto raštu suderinus su Pirkėju. Prašymas dėl Sutartyje nustatyto subtiekėjo (ų) keitimo kitu, Pirkėjui pateikiamas raštu, nurodant tokio keitimo priežastis. Naujas subtiekėjas (-ai) privalo atitikti visus subtiekėjui (-ams)/suteikėjui (-ams) viešojo pirkimo, kurio pagrindu pasirašyta ši Sutartis, pirkimo dokumentų nustatytus kvalifikacinius reikalavimus. Teikėjas kartu su informacija apie naujus subtiekėjus pateikia Pirkėjui subtiekėjo pašalinimo pagrindų nebuvimą ir kvalifikaciją patvirtinančius dokumentus.
9.7.4. Teikėjas privalo nedelsiant informuoti apie Sutarties specialiosios dalies 9.7 punkte minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą ir ne žemesnę kvalifikaciją, nei tą, kuri buvo nustatyta pirkimo dokumentuose, patvirtinantys dokumentai.
9.8. Teikėjas privalo nedelsiant informuoti Pirkėją, jeigu Sutarties vykdymo metu pasikeistų Teikėjo ir su juo susijusių subjektų duomenys ir informacija, kuri buvo pateikta Pirkėjui pasiūlymo pateikimo momentu.
9.9. Teikėjas neatlygina Pirkėjui nuostolių:
9.9.1. jeigu Pirkėjas laiku nepranešė Teikėjui apie įvykį, dėl kurio gali kilti Teikėjo civilinė atsakomybė.
9.9.2. atsiradusių dėl daiktų, kurie buvo laikomi pažeidžiant Lietuvos Respublikos teisės aktų nustatytą laikymo ir/arba saugojimo tvarką, pagrobimo, sunaikinimo ar sugadinimo;
9.9.3. atsiradusių dėl pinigų ir brangenybių (brangakmenių ir tauriųjų metalų, gaminių iš jų, taip pat jų laužo bei atliekų), kilnojamųjų kultūros vertybių, antikvarinių daiktų, ginklų ir šaudmenų pagrobimo, sunaikinimo ar sugadinimo;
9.9.4. atsiradusių dėl vertybinių popierių, kompiuterinių duomenų bazių ir duomenų, esančių įvairiose laikmenose, kitų dokumentų, nesvarbu koks jų išraiškos būdas ar forma, taip pat sprogmenų ir fejerverkų pagrobimo, sunaikinimo ar sugadinimo;
9.9.5. atsiradusių tuo metu, kai Teikėjas šioje Sutartyje numatytais atvejais ir tvarka buvo sustabdęs savo sutartinių prievolių Pirkėjui vykdymą arba atsiradusių dėl įvykio, įvykusio prievolių vykdymo sustabdymo metu.
9.10. Teikėjas Sutarties vykdymui skiria atsakingą asmenį: vardas, pavardė, pareigos, telefonas, el. pašto adresas.
9.11. Pirkėjas Sutarties vykdymui skiria atsakingą asmenį: Tinklų administratorius Vardas Pavardė, telefonas, el. pašto adresas.
9.12. Asmuo, atsakingas už Sutarties ir pakeitimų paskelbimą – Prekių ir paslaugų pirkimo specialistė Vardas Pavardė, telefonas, el. pašto adresas.
9.13. Sutarties priedai:
9.13.1. 1 priedas „Krašto apsaugos duomenų perdavimo tinklo objektų apsaugos paslaugų techninė specifikacija“, 3 lapai;
9.13.2.  2 priedas „Pirkėjo patikėtinių sąrašas“.

	10. Sutarties galiojimas
10.1. Sutartis galioja 36 (trisdešimt šešis) mėnesius nuo Sutarties  įsigaliojimo dienos arba kol bus pasiekta Sutarties maksimali kaina, priklausomai nuo to, kas įvyksta anksčiau, o finansinių ir garantinių įsipareigojimų atžvilgiu - iki visiško tokių įsipareigojimų įvykdymo. 
10.2. Sutarties pratęsimas nenumatomas.

	11. Pirkėjo rekvizitai
Lietuvos kariuomenės Kibernetinės gynybos valdybos Informacinių technologijų tarnyba
Registracijos kodas: 307054683
Adresas: Šilo g. 5A, LT-10322 Vilnius
Atsiskaitomoji sąskaita: LT62 40400 63610 001175

	12. Pardavėjo rekvizitai
Pavadinimas
Registracijos kodas: 
PVM mokėtojo kodas: 
Adresas: 

	13.  Mokėtojo rekvizitai
Lietuvos kariuomenė 
Registracijos kodas: 188732677
Adresas: Šv. Ignoto g. 8, LT-01144 Vilnius
Atsiskaitomoji sąskaita: LT62 40400 63610 001175
PVM mokėtojo kodas: LT887326716
Banko pavadinimas: Lietuvos Respublikos Finansų ministerija
Banko kodas: 40 400
SWIFT kodas: MFRLLT22XXX

PASLAUGŲ PIRKIMO-PARDAVIMO SUTARTIS

II. BENDROJI DALIS


1. Sąvokos
1.1. Šioje Sutartyje naudojamos pagrindinės sąvokos:
1.1.1. Sutartis – šios paslaugų viešojo pirkimo–pardavimo sutarties bendroji ir specialioji dalys, paslaugų viešojo pirkimo–pardavimo sutarties priedai. 
1.1.2. Sutarties Šalys - Pirkėjas ir Teikėjas.
1.1.3. Mokėtojas – krašto apsaugos sistemos juridinis asmuo ar jo padalinys, mokantis už paslaugas Sutartyje nurodytomis sąlygomis ir priimantis prekes.
1.1.4. Gavėjas – juridinis asmuo ar jo padalinys, nurodytas Sutarties specialiojoje dalyje arba Sutarties priede, kuriam teikiamos paslaugos (Sutarties specialiojoje dalyje nurodytais atvejais Gavėjas ir Mokėtojas gali sutapti). 
1.1.5. Trečiasis asmuo – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), išskyrus Mokėtoją ar Gavėją, kuris nėra šios Sutarties šalis.
1.1.6. Licencijos - visos reikalingos licencijos, patentai ir/arba leidimai būtini Sutarties vykdymui.
1.1.7. Sutarties objektas - paslaugos ir su jų teikimu susijusios prekės, dėl kurių Sutarties šalys susitarė Sutarties specialiojoje dalyje ir kurios atitinka Pirkėjo nustatytus reikalavimus.
1.1.8. Šalių iš anksto sutarti minimalūs nuostoliai – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią Teikėjas įsipareigoja sumokėti Pirkėjui, jeigu sutartiniai įsipareigojimai neįvykdyta\i arba netinkamai įvykdyti. 
1.1.9. Kainodaros taisyklės – Sutartyje nustatyta kaina/įkainiai ar Sutarties kainos/įkainių apskaičiavimo bei kainos/įkainių koregavimo taisyklės. 
1.1.10. Prekės – paslaugų teikimui naudojamos, kartu su paslaugomis perkamos prekės arba prekės, kurios yra sukuriamos, teikiant paslaugas.
1.1.11. Prekių siunta – tai vienu metu pristatomų prekių kiekis.
1.1.12. Prekių partija – tai iš tos pačios medžiagos partijos pagamintų prekių siuntos.
1.1.13. Medžiagų partija – tam tikras medžiagos kiekis, pagamintas iš tų pačių žaliavų, gautų iš to paties Teikėjo pagal tą pačią technologiją, tomis pačiomis sąlygomis. Nustatytos medžiagos partijos kokybę patvirtinančiu įrodymu laikomas atitikties įvertinimo pažymėjimas arba sertifikatas.
1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).
1.3. Sutarties dalių ir straipsnių pavadinimai yra naudojami tik nuorodų patogumui, ir aiškinant Sutartį gali būti naudojami tik kaip papildoma priemonė.
1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis. 
1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, tai pagal Sutartį prievolės įvykdymo ir mokėjimų terminas yra po to einanti darbo diena. 
1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.
1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

2. Sutarties kaina/paslaugų įkainiai/kainodaros taisyklės
2.1. Sutarties kaina/įkainiai - pinigų suma, kuri Sutartyje nustatyta tvarka ir terminais sumokama Teikėjui. Pirkėjas yra atsakingas Teikėjui už tinkamą Mokėtojo prievolės sumokėti Sutartyje nurodytą kainą įvykdymą. 
2.2. Sutarties kaina/įkainiai yra pastovūs ir nekeičiami visą sutarties galiojimo laikotarpį, išskyrus atvejus, kai po Sutarties pasirašymo keičiasi paslaugoms ir su jų teikimu susijusioms prekėms taikomas PVM tarifas. Perskaičiuota kaina/įkainiai įforminami raštišku Šalių susitarimu ir taikomi toms paslaugoms ir su jų teikimu susijusioms prekėms, kurios bus suteiktos po tokio Šalių pasirašyto susitarimo įsigaliojimo dienos.
2.3. Paslaugų įkainiai keičiami vadovaujantis Sutarties priede nustatytomis kainodaros taisyklėmis Perskaičiuoti įkainiai įforminami raštišku Šalių susitarimu ir taikomi po tokio Šalių pasirašyto susitarimo įsigaliojimo dienos (jei spec. dalyje nurodyta, kad ši sąlyga taikoma).
2.4. Teikėjas į Sutarties kainą/paslaugų įkainius privalo įskaičiuoti visas su paslaugų teikimu susijusias išlaidas ir mokesčius, įskaitant, bet neapsiribojant:
2.4.1. logistikos (transportavimo) išlaidas;
2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su paslaugų teikimu susijusias išlaidas;
2.4.3. visas su dokumentų, kurių reikalauja Pirkėjas, rengimu ir pateikimu susijusias išlaidas;
2.4.4. visas išlaidas susijusias su paslaugų teikimui reikalingų priemonių, įrankių, įrangos, technikos įsigijimu ar nuoma, bei šiame punkte minimos įrangos, technikos priemonių eksploatacines išlaidas; 
2.4.5. naudojimo ir priežiūros instrukcijų, numatytų Techninėje specifikacijoje, pateikimo išlaidas;
2.4.6. garantinio remonto išlaidas;
2.4.7. visas su darbinių pavyzdžių pagaminimu ir pateikimu Pirkėjui susijusias išlaidas;
2.4.8. visas su medžiaginių pavyzdžių (pagrindinių ir priedų), kurios naudojamos prekės gamyboje, pagaminimu ir pateikimu Pirkėjui susijusias išlaidas.
2.5. Užsienio valiutų kursų svyravimo, gamintojų kainų keitimo rizika tenka Teikėjui.
2.6. Su Sutarties specialiojoje dalyje nurodytu Subtiekėju (-ais) Pirkėjas ir Teikėjas gali sudaryti trišalę tiesioginio atsiskaitymo sutartį, kuria Šalių ir Subtiekėjo sutarta apimtimi ir sąlygomis Teikėjas perleidžia teisę Subtiekėjui reikalauti, kad jam būtų sumokėta sutarta Sutarties kainos dalis. Reikalavimo teisės perleidimas Subtiekėjui nesudarius tiesioginio atsiskaitymo Sutarties, negalioja.
2.7. Subtiekėjas, norėdamas, kad pagal sutartį būtų atsiskaityta tiesiogiai su juo raštu praneša Pirkėjui, kad pageidauja sudaryti tiesioginio atsiskaitymo sutartį. Kartu su prašymu sudaryti tiesioginio atsiskaitymo sutartį Subtiekėjas turi pateikti:
2.7.1. Pagrindines tiesioginio atsiskaitymo sutarties sąlygas nurodytas Sutarties bendrosios dalies 2.8 punkte. 
2.7.2. Teikėjo patvirtinimą, kad jis sutinka Subtiekėjo siūlomomis sąlygomis sudaryti tiesioginio atsiskaitymo sutartį. 
2.7.3. Dokumentus įrodančius, kad nėra Viešųjų pirkimų įstatymo 46 straipsnio 1 dalyje nurodytų pagrindų.
2.8. Tiesioginio atsiskaitymo sutartyje yra nustatoma Sutarties kainos dalis, kurios reikalavimo teisė yra perleidžiama Subtiekėjui, mokėjimų tvarka, kuri turi atitikti Sutarties specialiojoje dalyje nustatytą tvarką, Subtiekėjo pareiga pateikti sąskaitas tik suderinus su Teikėju ir pateikus šio suderinimo rašytinius įrodymus, Šalių ir Subtiekėjo pareiga informuoti apie rekvizitų pasikeitimus, mokėjimų vykdymo tvarka įvykus ginčui tarp Teikėjo ir Subtiekėjo, papildomas prievolių, užtikrinimas. 
2.9. Tiesioginio atsiskaitymo sutartis turi būti sudaryta ne vėliau kaip iki dienos, nuo kurios atsiranda mokėjimo prievolė pagal Sutarties bendrosios dalies 4.1 punktą. 
2.10. Tiesioginis atsiskaitymas su Subtiekėju neatleidžia Teikėjo nuo jo prisiimtų įsipareigojimų pagal sudarytą Pirkimo sutartį. Sutartyje numatytos Teikėjo teisės, pareigos ir kiti įsipareigojimai nesusiję su reikalavimo teise sumokėti Sutarties kainą perleidimu Subtiekėjui negali būti perduoti.
2.11. Pirkėjas turi teisę reikšti Subtiekėjui visus atsikirtimus, kuriuos jis turėjo teisę reikšti Teikėjui iki reikalavimo teisės perdavimo.
2.12. Kilus ginčui tarp Teikėjo ir Subtiekėjo dėl tiesioginio atsiskaitymo sutartyje numatytų atsiskaitymų ar jų tvarkos, visos mokėjimo prievolės vykdomos Teikėjui. Jei Subtiekėjo reikalavimas (sąskaita ar kitas dokumentas) yra nesuderintas su Teikėju, bus laikoma, kad tarp Teikėjo ir Subtiekėjo yra kilęs ginčas. 
2.13. Visi Pirkimo sutarties mokėjimų dokumentai yra teikiami naudojantis Sąskaitų administravimo bendrąją informacine sistema (SABIS) priemonėmis. Pasikeitus teisės aktų nuostatoms dėl mokėjimo dokumentų pateikimo naudojantis Sąskaitų administravimo bendrąją informacine sistema (SABIS), atitinkamai taikomas tuo metu galiojantis teisinis reguliavimas.


3. Paslaugų teikimo terminai ir sąlygos
3.1. Paslaugos teikiamos Sutarties specialiojoje dalyje (arba Sutarties priede (-uose)) numatytais terminais ir tvarka.
3.2. Paslaugas Teikėjas teikia savo rizika be papildomo apmokėjimo. Tinkamai suteiktos paslaugos perduodamos – priimamos Pirkėjui/Mokėtojui (Sutartyje numatytais atvejais – Gavėjui) ir Teikėjui pasirašius dokumentą, patvirtinantį paslaugų perdavimą-priėmimą. Šis dokumentas pasirašomas tik tuo atveju, jeigu paslaugos suteiktos kokybiškai ir atitinka Sutartyje ir jos priede (-uose) joms nustatytus reikalavimus. Mokėtojas pasirašydamas dokumentą, patvirtinantį paslaugų perdavimą-priėmimą, patvirtina paslaugų atitiktį Sutarties ir jos priedų reikalavimams. Kai suteiktos paslaugos yra kokybiškos ir atitinka Sutartyje ir jos priede (-uose) joms nustatytus reikalavimus, dokumentas, patvirtinantis paslaugų perdavimą-priėmimą, turi būti pasirašomas ne vėliau kaip per 30 dienų.
3.3 Jei paslaugos yra teikiamos ne pagal Sutartyje ir jos prieduose numatytus reikalavimus, Gavėjas ar Mokėtojas kreipiasi į Pirkėją, kuris Sutartyje numatytomis priemonėmis ir tvarka informuoja Teikėją, kuris privalo užtikrinti paslaugų teikimo trūkumų šalinimą. 
3.4. Teikėjas įsipareigoja nepasitelkti priešiškų valstybių piliečių (darbuotojų, subtiekėjų ir kt.), kai vykdant Sutartyje numatytus įsipareigojimus reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. Teikėjas įsipareigoja ne mažiau kaip prieš 3 darbo dienas iki patekimo į karinę teritoriją pranešti krašto apsaugos sistemos institucijai ar jos padaliniui, į kurio karinę teritoriją bus ketinama patekti, ir nurodyti ketinančių patekti į karinę teritoriją asmenų vardus, pavardes, pareigas, pilietybes ir lankymosi karinėje teritorijoje trukmę. Teikėjo atstovai, patekdami į karinę teritoriją, privalo pateikti asmens tapatybę ir pilietybę patvirtinančius dokumentus Lietuvos Respublikos krašto apsaugos ministro 2014 m. sausio 21 d. įsakymu Nr. V-44 (Lietuvos Respublikos krašto apsaugos ministro 2024 m. rugpjūčio 7 d. įsakymo Nr. V-732 redakcija) nustatyta tvarka.

4. Mokėjimo terminai ir sąlygos
4.1. Teikėjui sumokama per 30 (trisdešimt) dienų nuo dokumento, patvirtinančio paslaugų perdavimą-priėmimą, pasirašymo ir sąskaitos gavimo dienos (sąskaita faktūra turi būti pateikiama Mokėtojui remiantis Viešųjų pirkimų įstatymo 22 straipsnio 3 dalyje/Viešųjų pirkimų, atliekamų gynybos ir saugumo srityje, įstatymo 12 straipsnio 10 dalyje numatytomis elektroninėmis priemonėmis) numatytomis elektroninėmis priemonėmis). Jei nustatomos kitokios apmokėjimo sąlygos, jos turi būti nustatytos Sutarties specialioje dalyje. Vėluojant atsiskaityti šiame punkte numatytu terminu, Teikėjui pareikalavus (ne vėliau kaip per 30 (trisdešimt) dienų nuo pareikalavimo gavimo), jam yra mokamos palūkanos pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą.
4.2. Jeigu bus mokamas Sutarties specialiojoje dalyje nurodyto dydžio avansas, Teikėjas įsipareigoja per 5 (penkias) darbo dienas nuo pranešimo gavimo dienos pateikti Mokėtojo sumokamo avanso sumai, avansinio apmokėjimo banko garantiją arba draudimo bendrovės laidavimo raštą (kuri/-is galiotų 2 (du) mėnesius ilgiau nei paslaugų suteikimo terminas) ir avansinio mokėjimo sąskaitą. Teikėjas taip pat turi pateikti patvirtinimą (apmokėjimą įrodantį dokumentą ar pan.) iš draudimo bendrovės, kad laidavimo raštas yra galiojantis (jei spec. dalyje nurodyta, kad sąlyga dėl avanso taikoma).
4.3. Avansinio mokėjimo banko garantijoje ar laidavimo rašte privalo būti įrašyta, kad garantas/laiduotojas neatšaukiamai ir besąlygiškai įsipareigoja per 14 (keturiolika) dienų nuo raštiško pranešimo, patvirtinančio Sutarties nutraukimą dėl Teikėjo kaltės, iš Pirkėjo gavimo, sumokėti Mokėtojui sumą, neviršijant laidavimo/garantijos sumos, pinigus pervedant į Mokėtojo sąskaitą. 
4.4. Avansinio mokėjimo banko garantijoje ar laidavimo rašte negali būti nurodyta, kad garantas ar laiduotojas atsako tik už tiesioginių nuostolių atlyginimą. Negali būti įrašytos nuostatos ar sąlygos, kurios įpareigotų Pirkėją ar Mokėtoją įrodyti garantiją ar laidavimo raštą išdavusiai įmonei, kad su Teikėju Sutartis nutraukta teisėtai arba kitaip leistų garantiją ar laidavimo raštą išdavusiai įmonei nemokėti (arba vilkinti mokėjimą) garantija ar laidavimu užtikrinamos (laiduojamos) sumos. 
4.5. Avansinio apmokėjimo banko garantija arba draudimo bendrovės laidavimo raštas, neatitinkantys Sutarties bendrosios dalies 4.2-4.4. punktuose nustatytų reikalavimų, nebus priimami. Tokiu atveju bus laikoma, kad Teikėjas avansinio apmokėjimo banko garantijos arba draudimo bendrovės laidavimo rašto Pirkėjui nepateikė ir bus atsiskaitoma pagal Sutarties bendrosios dalies 4.1 punktą.
4.6. Mokėtojas avansą sumoka per 10 (dešimt) dienų nuo avansinio apmokėjimo banko garantijos ar draudimo bendrovės laidavimo rašto ir avansinio mokėjimo sąskaitos gavimo  dienos.
4.7. Šalys turi teisę sudaryti papildomus susitarimus dėl avansinio apmokėjimo banko garantijoje arba draudimo bendrovės laidavimo rašte numatytos sumos sumažinimo Teikėjui tinkamai įvykdžius dalį įsipareigojimų.

5. Paslaugų kokybė
5.1. Paslaugos turi atitikti Sutartyje ir jos priede (-uose) nurodytus reikalavimus. 
5.2. Mokėtojui ar Gavėjui paslaugų teikimo metu patikrinus paslaugų teikimo kokybę ir nustačius paslaugų teikimo trūkumus arba faktą, jog buvo vėluojama teikti paslaugas, paslaugos iš viso neteikiamos arba pažeidžiami kiti sutartiniai įsipareigojimai, Mokėtojas ar Gavėjas apie tai informuoja Pirkėją. Pirkėjui patikrinus informaciją ir nustačius, kad paslaugoms Sutartyje ir jos prieduose keliami reikalavimai yra pažeisti, surašomas patikrinimo aktas, kurį pasirašo Pirkėjo ir Teikėjo įgalioti atstovai (Teikėjo atstovui atsisakius tai padaryti, patikrinimo aktą pasirašo tik Pirkėjo atstovas), o Teikėjui taikoma sutartinė atsakomybė.
5.3. Tuo atveju, kai konfliktas dėl paslaugų kokybės ir jų atitikimo Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertu darbu susijusias išlaidas padengia Šalis, kurios nenaudai priimtas ekspertų sprendimas. 
5.4. Teikėjas įsipareigoja leisti Pirkėjo atstovui vykdyti paslaugų teikimo kokybės kontrolę gamybos eigoje, tikrinti pagalbines medžiagas bei žaliavas, jų pirminius įsigijimo dokumentus.
5.5. Prekių, kurios yra paslaugų teikimo rezultatas, priėmimo metu pastebėjus jų neatitikimą Sutartyje ir jos priede (-uose) nustatytiems reikalavimams, Mokėtojas ar Gavėjas apie tai informuoja Pirkėją. Pirkėjui patikrinus informaciją ir nustačius, kad prekėms Sutartyje ir jos prieduose keliami reikalavimai yra pažeisti, yra kviečiami Teikėjo atstovai, kuriems dalyvaujant surašomas aktas, kuriuo prekės nepriimamos, o Teikėjui taikoma sutartinė atsakomybė (šiuo atveju sutartinė atsakomybė taikoma, jeigu prekių pristatymo terminas jau pasibaigęs) (taikoma, jeigu vykdant paslaugų sutartį perduodamos/parduodamos prekės tiesiogiai susijusios su sutarties objektu).

6. Kokybės garantija[footnoteRef:1]  [1:  Kokybės garantijos terminas nurodomas, kai vykdant paslaugų pirkimo - pardavimo sutartį perduodamos/parduodamos prekės tiesiogiai susijusios su sutarties objektu.] 

6.1. Kokybės garantijos terminas nurodomas Sutarties specialiojoje dalyje (arba Sutarties priede).
6.2. Kokybės garantijos termino metu Teikėjas privalo ne vėliau kaip per Sutarties specialiojoje dalyje nustatytą terminą savo sąskaita vietoj prekės su trūkumais pateikti kitą lygiavertę prekę (prekė neprivalo būti identiška pagal sutartį gaunamai prekei, tačiau turi galėti vykdyti funkcijas, kurių vykdymui skirta pagal Sutartį gaunama prekė), kuria būtų galima naudotis prekės įsigytos pagal šią Sutartį trūkumų šalinimo laikotarpiu, atitinkančia šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
6.3. Kokybės garantijos termino metu Teikėjas privalo ne vėliau kaip per Sutarties specialiojoje dalyje nustatytą terminą savo sąskaita pašalinti prekių trūkumus arba, nepavykus jų pašalinti, prekę su trūkumais savo sąskaita pakeisti nauja, atitinkančia šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
6.4. Apie kokybės garantijos termino metu pastebėtus prekių trūkumus Mokėtojas arba Gavėjas informuoja Pirkėją. Pirkėjas remdamasis Mokėtojo ar Gavėjo pateikta informacija turi teisę pareikšti pretenziją dėl kokybės. Pretenziją galima viso kokybės garantijos termino galiojimo metu.
6.5. Teikėjo pašalintų prekių trūkumų kokybės garantijos terminas skaičiuojamas nuo dokumento, patvirtinančio prekių su pašalintais trūkumais perdavimą-priėmimą, pasirašymo dienos.
6.6. Jeigu prekė pakeičiama nauja, jai suteikiamas toks pat Sutarties specialiojoje dalyje nurodytas kokybės garantijos terminas, kuris skaičiuojamas nuo dokumento, patvirtinančio naujų prekių perdavimą-priėmimą, pasirašymo dienos.
6.7. Sutarties specialiojoje dalyje (arba Sutarties priede) nurodyta garantija netaikoma, jeigu Teikėjas įrodys, kad prekių trūkumai atsirado dėl neteisingo ar netinkamo Pirkėjo elgesio arba trečiųjų asmenų veiklos, arba nenugalimos jėgos.

7. Nenugalimos jėgos (force majeure) aplinkybės.
7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8. Kodifikavimas 
8.1. Per 5 (penkias) dienas po Sutarties įsigaliojimo Teikėjas privalo pateikti Pirkėjui jo nurodytu adresu pasirašytos Sutarties kopiją ir perkamoms su paslaugų teikimu susijusioms prekėms identifikuoti reikalingus duomenis pagal šios Sutarties priede pateiktas formas „Kodifikuotinų materialinių vertybių sąrašas“ ir „Informacija apie gamintoją ir tiekėją“. Teikėjas turi pateikti užpildytas ir pasirašytas formas elektroniniu pavidalu arba popierines jų kopijas (jei spec. dalyje nurodyta, kad ši sąlyga taikoma).
8.2. Pirkėjui pareikalavus, Teikėjas privalo per 5 (penkias) dienas nemokamai pateikti kodifikavimui reikalingą papildomą techninę dokumentaciją (pvz. technines charakteristikas, brėžinius, nuotraukas, katalogus, nuorodas ir pan.).

9. Sutarties nutraukimas
9.1. Ši Sutartis gali būti nutraukta:
9.1.1. raštišku Šalių susitarimu; 
9.1.2. nenugalimos jėgos aplinkybėms užtrukus ilgiau nei Sutarties specialiojoje dalyje nurodytą dienų skaičių (priklausomai nuo sutarties vykdymo specifikos, konkretus terminas nurodomas Specialiojoje dalyje gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus, kiekviena Sutarties šalis gali vienašališkai nutraukti Sutartį, pranešant apie tai kitai Sutarties šaliai raštu ne vėliau kaip prieš 7 (septynias) dienas.
9.2. Pirkėjas, ne vėliau kaip prieš 7 (septynias) dienas (jeigu Sutarties specialiojoje dalyje nenurodytas kitas terminas) raštu informavęs Teikėją turi teisę vienašališkai nutraukti Sutartį dėl esminio Sutarties pažeidimo. Esminiu Sutarties pažeidimu laikoma, jeigu:
9.2.1. Teikėjas nepradeda teikti paslaugų Sutarties specialioje dalyje nurodytu terminu; 
9.2.2. Teikėjas vėluoja teikti (arba informuoja, kad neteiks) paslaugas Sutarties specialioje dalyje nurodytu terminu/ais;
9.2.3. Teikėjas didina paslaugų kainas/įkainius, išskyrus Sutarties bendrosios dalies 2.2 punkte numatytą atvejį;
9.2.4. Teikėjas nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;
9.2.5. Teikėjas nevykdo Sutarties bendrosios dalies 12.4 punkte numatyto įsipareigojimo (jeigu sutarties vykdymas bus užtikrintas laidavimu arba banko garantija);
9.2.6. Teikėjo suteiktos paslaugos neatitinka Sutartyje ir jos priede (-uose) nustatytų reikalavimų ir Teikėjas Sutarties specialiojoje dalyje nustatyta tvarka nepašalina suteiktų paslaugų trūkumų; 
9.2.7. Teikėjas nustatytu laiku nepateikia avansinio apmokėjimo banko garantijos, kuri galiotų ne mažiau kaip nurodyta Sutarties bendrosios dalies 4.2. punkte (jeigu pagal sutarties sąlygas numatytas avanso mokėjimas);
9.2.8. Sutarties galiojimo laikotarpiu Teikėjas yra įtraukiamas į Nepatikimų tiekėjų ar Melagingą informaciją pateikusių tiekėjų sąrašus;
9.2.9. Paaiškėjus, kad Teikėjas nėra patikimas ir kelia pavojų nacionaliniam saugumui;
9.2.10. Sutarties vykdymo metu paaiškėja Viešųjų pirkimų įstatymo 46 straipsnio 1 dalyje/Viešųjų pirkimų, atliekamų gynybos ir saugumo srityje, įstatymo 34 straipsnio 1 dalyje numatytos aplinkybės;
9.2.11 Sutarties vykdymo metu paaiškėja, kad Sutartis buvo pakeista pažeidžiant Viešųjų pirkimų įstatymo 89 straipsnį/Viešųjų pirkimų atliekamų gynybos ir saugumo srityje įstatymo 53 straipsnį.
9.3. Pirkėjas, ne vėliau kaip prieš 7 (septynias) dienas (jeigu Sutarties specialiojoje dalyje nenurodytas kitas terminas) raštu informavęs Teikėją turi teisę vienašališkai nutraukti Sutartį, jeigu Teikėjas yra likviduojamas ar kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo.
9.4. Nutraukus sutartį, Teikėjas per 10 (dešimt) dienų nuo Sutarties nutraukimo dienos turi grąžinti Mokėtojui jo sumokėtą avansą (jei toks buvo sumokėtas) už neįvykdytą sutarties dalį. 

10. Ginčų sprendimo tvarka
10.1. Sutartis sudaryta ir turi būti aiškinama pagal Lietuvos Respublikos teisę.
10.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo buveinės vietą.

11. Atsakomybė
11.1. Per Sutarties specialiosios dalies 3punkte nurodytą terminą pavėlavus suteikti ar per Sutarties specialiosios dalies 7 punkte nurodytą terminą ištaisyti paslaugų teikimo ir/ar prekių trūkumus (jeigu teikiant paslaugas buvo pateiktos/parduotos prekės), Teikėjas moka Pirkėjui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo per terminą nesuteiktų paslaugų (ir/ar prekių) ar paslaugų (ir/ar prekių), kurių trūkumai neištaisyti, kainos be PVM už kiekvieną uždelstą dieną/valandą (taikoma priklausomai nuo to, kaip įsipareigojimų terminas yra skaičiuojamas Sutarties specialiojoje dalyje) Šalių iš anksto sutartus minimalius nuostolius, kurių sumokėjimas neatleidžia Teikėjo nuo pareigos atlyginti Mokėtojo patirtus nuostolius Teikėjui nevykdant arba netinkamai vykdant savo įsipareigojimus, susijusius su paslaugų trūkumų šalinimu (ir/ar prekių) garantija. Šalių iš anksto sutartus minimalius nuostolius Teikėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.
11.2. Nutraukus Sutartį dėl Sutarties bendrojoje dalyje 9.2.1, 9.2.2, 9.2.3, 9.2.4, 9.2.5, 9.2.6, 9.2.7, 9.3 punktuose ar kitų Sutarties specialiojoje dalyje išvardintų priežasčių, Teikėjas per 14 (keturiolika) dienų (skaičiuojant nuo Sutarties nutraukimo dienos) turi sumokėti Pirkėjui ne mažiau kaip 5-7 (septynių) % sutarties kainos be PVM (arba bendros pasiūlymo kainos) (konkretus procentinis dydis arba konkreti fiksuota suma nurodoma Sutarties specialioje dalyje) Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų kainos be PVM. Šalių iš anksto sutartų minimalių nuostolių sumokėjimas neatleidžia Teikėjo nuo pareigos atlyginti visus Mokėtojo patirtus nuostolius, Teikėjui nevykdant ar netinkamai vykdant sutartį.
11.3. Jeigu paslaugos nebuvo suteiktos arba paslaugos suteiktos nekokybiškai ir nebėra galimybių paslaugas suteikti arba ištaisyti paslaugų teikimo trūkumus (paslaugų suteikimas praleidus terminą tapo nebeaktualus, objektyviai nebeįmanomas ir pan.), už kiekvienos tokios Sutartyje ir jos priede (-uose) nurodytos paslaugos nesuteikimą arba suteikimą su trūkumais Teikėjas moka Pirkėjui Sutarties specialiojoje dalyje nurodytą Šalių iš anksto sutartų minimalių nuostolių sumą. Šalių iš anksto sutartų minimalių nuostolių sumokėjimas neatleidžia Teikėjo nuo pareigos atlyginti visus Mokėtojo patirtus nuostolius, Teikėjui nevykdant ar netinkamai vykdant sutartį. Šalių iš anksto sutartus minimalius nuostolius Teikėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.
11.4. Kiti sutartinės atsakomybės taikymo Teikėjui atvejai nurodyti Sutarties specialiojoje dalyje. 
11.5. Vadovaujantis Lietuvos Respublikos civilinio kodekso 6.253 straipsnio 1 ir 3 dalimis finansavimo vėlavimas iš biudžeto yra sąlyga visiškai atleidžianti nuo civilinės atsakomybės ir palūkanų mokėjimo Teikėjui už pavėluotą atsiskaitymą.

12. Sutarties galiojimas
12.1. Sutartis įsigalioja abiem Šalims ją pasirašius ir Teikėjui pateikus Pirkėjui Sutarties įvykdymo užtikrinimo banko garantiją ar draudimo bendrovės laidavimo raštą (Sutarties įsigaliojimo kai pateikiamas užtikrinimas sąlyga taikoma, jeigu Sutarties spec. dalyje nurodyta, kad Sutarties vykdymas bus užtikrintas laidavimu arba banko garantija), užtikrinantį Sutarties bendrosios dalies 11.2 punkte nurodytos sumos sumokėjimą. Banko garantijoje ar draudimo bendrovės laidavimo rašte garantas/laiduotojas turi įsipareigoti sumokėti Sutarties bendrosios dalies 11.2 punkte nurodytą sumą Pirkėjui nutraukus Sutartį dėl bent vienos iš 9.2.1 - 9.2.7, 9.3 punktuose ar kitų Sutarties specialiojoje dalyje išvardintų priežasčių. Garantijos ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą nebus priimami, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą sutarties 11.2 punkte.
12.2. Garantas/laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant Teikėjo kaltei, įvykdyti prievolę ir sumokėti įsipareigotą sumą, pinigus pervedant į Pirkėjo sąskaitą. 
12.3. Teikėjas ne vėliau kaip per 5 (penkias) darbo dienas po Sutarties pasirašymo pateikia Pirkėjui Sutarties bendrosios dalies 12.1 punkte nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas paslaugų teikimo terminas ar Sutarties galiojimo terminas. Teikėjas taip pat turi pateikti patvirtinimą iš draudimo bendrovės (apmokėjimą įrodantį dokumentą ar pan.), kad laidavimo raštas yra galiojantis. Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos sumokėjimas  neturi būti siejamas su visišku Pirkėjo patirtų nuostolių atlyginimu ir neatleidžia Teikėjo nuo pareigos juos atlyginti pilnai. 
12.4. Jei Sutarties vykdymo metu Sutarties įvykdymo užtikrinimą išdavęs juridinis asmuo (bankas ar draudimo bendrovė) negali įvykdyti savo įsipareigojimų (sustabdoma veikla, paskelbiamas moratoriumas ir pan.), Teikėjas per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei Teikėjas nepateikia naujo sutarties įvykdymo užtikrinimo, Pirkėjas turi teisę nutraukti Sutartį, Sutarties bendrosios dalies 9.2.5 punkte nustatyta tvarka.
12.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos Teikėjui pateikus raštišką prašymą. 
12.6. Sutarties sąlygos pirkimo sutarties galiojimo laikotarpiu negali būti keičiamos, išskyrus atvejus, kai pakeitimas yra galimas vadovaujantis Viešųjų pirkimų įstatymo 89 straipsnio nuostatomis/Viešųjų pirkimų, atliekamų gynybos ir saugumo srityje, įstatymo 53 straipsnio nuostatomis ir neprieštarauja pagrindiniams viešųjų pirkimų principams bei tikslui. 
12.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas. Toks Sutarties sąlygų patikslinimas nebus laikomas Sutarties sąlygų keitimu.
12.8. Sutartis gali būti pratęsta Sutarties Specialiojoje dalyje nustatytomis sąlygomis arba esant poreikiui, Pirkėjas turi teisę įsigyti Sutartyje ir jos prieduose nenurodytų, tačiau su pirkimo objektu susijusių paslaugų neviršijant 10 procentų Sutarties specialiosios dalies 2 punkte nurodytos maksimalios Sutarties kainos. Sutartyje ir jos prieduose nenurodytas, tačiau su pirkimo objektu susijusias paslaugas Teikėjas gali teikti tik ne didesnėmis nei užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Teikėjo pasiūlytomis, konkurencingomis ir rinką atitinkančiomis kainomis. Esant poreikiui įsigyti Sutartyje ir jos prieduose nenurodytų, tačiau su pirkimo objektu susijusių paslaugų, Pirkėjas ir Teikėjas sudaro papildomą rašytinį susitarimą, kurio sąlygos privalo būti analogiškos Sutarties sąlygoms, atitinkamai jas pritaikant naujai perkamoms paslaugoms (jei spec. dalyje nurodyta, kad ši sąlyga taikoma).
12.9. Sutarties specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.

13. Susirašinėjimas
13.1. Pirkėjo ir Teikėjo vienas kitam siunčiami pranešimai lietuvių/anglų (taikoma, jeigu sutartis sudaroma anglų kalba) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.
13.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

14. Informacijos konfidencialumas ir asmens duomenų apsauga
14.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. 
14.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus. Šalys įsipareigoja Sutarties vykdymo metu gautus asmens duomenis naudoti tik, kai tai būtina Sutarties vykdymui.
14.3. Teikėjas įsipareigoja be Pirkėjo išankstinio rašytinio sutikimo nenaudoti Pirkėjo jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus. 
14.4. Sutartyje ir jos prieduose nurodyti asmens duomenys (vardai, pavardės, pareigos, el. paštas, ar telefono numeris) gali būti naudojami tik nustatant Šalių, Mokėtojo ar Gavėjo atsakingus asmenis už Sutarties vykdymą ir bendrauti Sutarties vykdymo klausimais. Jei Sutarties vykdymo metu yra tvarkomi kokie nors papildomi asmens duomenys, šie duomenys ir jų tvarkymo tikslas yra įvardinami Sutarties specialiosios dalies 9 punkte.
14.5. Sutarties šalys užtikrina, kad su asmens duomenimis tvarkomais vykdant Sutartį susipažins tik tie asmenys, kuriems tai yra būtina vykdant įsipareigojimus pagal Sutartį. 
14.6. Sutartyje ir jos prieduose nurodyti asmens duomenys be atskiro kitos Šalies sutikimo negali būti perduoti tretiesiems asmenims, išskyrus Teikėjo įvardintus subteikėjus, Mokėtoją ir Gavėją (jei toks nurodytas), kurie yra pasitelkiami sutarties vykdymui ir tik tais atvejais, kai tai yra būtina Sutarties vykdymui arba tokių duomenų neatskleidimas sukeltų itin didelius sunkumus vykdant Sutartį. Jei subtiekėjas Sutarties numatyta tvarka yra keičiamas, turi būti gautas atskiras kitos Šalies sutikimas dėl duomenų perdavimo. 
14.7. Jei Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Sutarties šalys turi nedelsiant informuoti kitą Šalį dėl tokių duomenų ir išlaikyti šių duomenų konfidencialumą. Nustačius, kad yra tvarkomi Sutartyje nenumatyti asmens duomenys, yra pildomas Sutarties specialiosios dalies 9 punktas. 
14.8. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal Sutartį. Gali būti nenaikinami tik tokie asmens duomenys, kurių sunaikinimas reikštų neprotingai dideles laiko ar finansines sąnaudas ar būtų nepateisinamas Sutarties rezultato naudojimo tikslais. 
14.9. Šalys privalo imtis pakankamų techninių ir organizacinių priemonių informacijos saugumui ir konfidencialumui užtikrinti. Apie bet kokį pagal Sutartį tvarkomų asmens duomenų pažeidimą, Šalys viena kitą informuoja per 1 (vieną) darbo dieną. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi pažeidimo padariniams panaikinti ar sušvelninti.
14.10. Šalys neatlygina viena kitos patirtų išlaidų ir nuostolių dėl asmens duomenų tvarkymo įsipareigojimų pagal šią Sutartį vykdymo.
14.11. Pažeidęs Sutarties bendrosios dalies 14.3 punkte numatytą įsipareigojimą Teikėjas privalo Pirkėjui sumokėti 10 proc. dydžio maksimalios Sutarties vertės/pasiūlymo kainos be PVM Šalių iš anksto sutartų minimalių nuostolių dydžio sumą ir atlyginti kitus dėl tokio pažeidimo padarytus nuostolius.

15. Baigiamosios nuostatos
15.1. Sutartis sudaryta lietuvių/anglų, lietuvių ir anglų kalba dviem/keturiais egzemplioriais (po vieną/du kiekvienai Šaliai) (taikoma priklausomai nuo to kokiomis kalbomis bus sudaroma sutartis). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma su užsienio tiekėju lietuvių ir anglų kalba).
15.2. Šią Sutartį sudaro Sutarties bendroji ir specialioji dalys bei sutarties priedas (-ai). Visi šios Sutarties priedai yra neatskiriama Sutarties dalis. 
15.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.
15.4. Pažeidęs šios sutarties dalies 15.3 punkte nurodytą įpareigojimą Teikėjas moka Pirkėjui 5 proc. maksimalios Sutarties/pasiūlymo kainos be PVM dydžio šalių iš anksto sutartų minimalių nuostolių sumą, jeigu Sutarties specialiojoje dalyje nenustatyta kitaip.
15.5. Teikėjas garantuoja, kad turi visas Sutarties įvykdymui reikalingas licencijas. Teikėjas įsipareigoja atlyginti Pirkėjui nuostolius, jeigu Pirkėjui būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant. 
15.6. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).
15.7. Sutarties vykdymas gali būti aiškinamas Šalių raštišku sutarimu nekeičiant Sutarties sąlygų.
15.8. Subtiekėjo (-ų)/subteikėjo pavadinimas, jo (-ų) vykdomų sutartinių įsipareigojimų dalis yra nurodyti Sutarties specialiojoje dalyje.
15.9. Sutarties vykdymo metu Sutartyje nurodytas (-i) subtiekėjas (-ai)/subteikėjas (-ai) gali būti keičiamas (-i) kitu (-ais) subtiekėju (-ais)/subteikėju (-ais) dėl objektyvių aplinkybių, kurių Teikėjui nebuvo galima numatyti paraiškos/pasiūlymo pateikimo momentu. Sutartyje nustatyto subtiekėjo (-ų)/ subteikėjo (-ų) keitimas kitu galimas tik iš anksto raštu suderinus su Pirkėju. Prašymas dėl Sutartyje nustatyto subtiekėjo (ų)/ subteikėjo (-ų) keitimo kitu Pirkėjui pateikiamas raštu, nurodant tokio keitimo priežastis, kartu pateikiant pagrindžiančius dokumentus, kad naujas subtiekėjas (-ai)/subteikėjas (ai) atitinka visus subtiekėjui (-ams)/subteikėjui (-ams)  viešojo pirkimo, kurio pagrindu pasirašyta ši Sutartis, dokumentuose nustatytus reikalavimus, o Teikėjas dėl subtiekėjo pasikeitimo neprarado pirkimo dokumentuose nustatytos minimalios kvalifikacijos. Sutartyje nustatyto subtiekėjo (-ų)/subteikėjo (-ų) pakeitimas kitu subtiekėju (-ais)/ subteikėju (-ais) įforminamas rašytiniu Sutarties pakeitimu (taikoma, jei Teikėjas numato pasitelkti subtiekėjus). Sutartyje nustatyto subtiekėjo (-ų)/subteikėjo (-ų) pakeitimas kitu subtiekėju (-ais)/ subteikėju (-ais) įforminamas rašytiniu Sutarties pakeitimu.
15.10. Teikėjo paskirtas asmuo/asmenys, kurie atstovauja Teikėjui, priiminėja ir tvirtina Pirkėjo teikiamus užsakymus, atsakingas už teikiamų paslaugų kokybę, dalyvauja susitikimuose su Pirkėju ir atlieka kitus veiksmus, būtinus tinkamam šios Sutarties vykdymui yra nurodyti Sutarties specialiojoje dalyje. 
15.11. Pirkėjo paskirtas asmuo/asmenys, kurie atstovauja Pirkėjui, teikia Teikėjui užsakymus, dalyvauja susitikimuose su Teikėju ir atlieka kitus veiksmus, būtinus tinkamam šios Sutarties vykdymui, yra nurodyti Sutarties specialiojoje dalyje. 

KRAŠTO APSAUGOS DUOMENŲ PERDAVIMO TINKLO OBJEKTŲ 
APSAUGOS PASLAUGŲ TECHNINĖ SPECIFIKACIJA



	1.
	SPECIFIKACIJOJE NAUDOJAMOS SĄVOKOS

	1.1.
	Pirkėjas – apsaugos paslaugas perkanti įstaiga.

	1.2.
	Teikėjas – apsaugos paslaugas teikianti įmonė.

	1.3.
	Objektai – Pirkėjo patikėjimo teise valdomi  Krašto apsaugos duomenų perdavimo tinklo metalinių konstrukcijų bokštai (toliau – bokštai) ir šalia jų esantys kilnojami metaliniai ryšių aparatūros montavimo konteineriai (toliau – konteineriai), aptverti vielos tinklo tvora (aptvaro dydis nurodytas šios specifikacijos 4 skyriuje), pažymėti ar kitaip aiškiai apibrėžti Objekto schemose.

	1.4.
	Patikėtinis – Pirkėjo Teikėjui pateiktame sąraše nurodytas asmuo, be atskiro Teikėjo įgaliojimo turintis teisę įjungti ir išjungti Objekte įrengtą signalizaciją ir turintis teisę telefonu duoti nurodymus Teikėjo centralizuoto valdymo pulto operatoriui skirti/neskirti apsaugos darbuotoją budėti prie Objekto šios specifikacijos 3.2.2.2 p. aprašytu atveju.

	1.5.
	Perimetras – aptvaras ir jo viduje esančios statybinės konstrukcijos (vienas bokštas ir vienas ryšių konteineris), atskiriantis Objektą sudarančias statybines konstrukcijas nuo išorės. Perimetras pažymimas Objekto schemoje.

	1.6.
	Reagavimas – šioje specifikacijoje nurodyti Teikėjo veiksmai gavus Objekto signalizacijos aliarminį signalą.

	1.7.
	Reagavimo laikas – laiko tarpas (minutėmis) nuo Objekto signalizacijos aliarminio signalo gavimo Teikėjo centralizuoto stebėjimo pulto kompiuteryje iki Teikėjo apsaugos darbuotojų atvykimo prie ar į Objektą.

	1.8.
	Signalizacijos sistemos avarinis gedimų šalinimas – skubus signalizacijos sistemos gedimų nustatymas ir jų laikinas arba visiškas šalinimas.

	1.9.
	Signalizacijos sistemos techninė priežiūra – signalizacijos sistemos nuolatinė priežiūra vykdant periodinius jos tikrinimus, sudėtingų gedimų šalinimą, sugedusių prietaisų ar įrangos keitimą. Signalizacijos sistemos techninės priežiūros darbai atliekami tik darbo dienomis darbo laiku.

	1.10.
	Stebėjimas – Objekte įrengtos signalizacijos perduodamų signalų (duomenų) fiksavimas ir apdorojimas centralizuotame stebėjimo pulte

	
	

	2.
	APSAUGOS PASLAUGŲ APIBŪDINIMAS

	2.1.
	Teikėjas teikia signalizacijos sistemos įrangos nuomos, stebėjimo bei reagavimo paslaugas (toliau – Paslaugos). Paslaugos turi būti teikiamos nepertraukiamai t. y. 24 val. per parą, 7 dienas per savaitę.

	2.2.
	Signalizacijos sistema turi susidėti iš apsauginės signalizacijos ir gaisrinės signalizacijos įrenginių.  Perimetro vidus turi būti saugomas judesio jutiklių ir vaizdo stebėjimo kamerų pagalba. Apsauginės signalizacijos įrenginių kiekį nustato Teikėjas, atsižvelgdamas į saugomo objekto Perimetro dydį. Perimetro viduje esančiame Pirkėjo ryšių konteineryje Teikėjas privalo įrengti: gaisrinės signalizacijos jutiklį, judesio jutiklį ir durų atidarymo jutiklį. 

	2.3
	Signalizacijos sistemos jutiklių valdymo įrenginiai (centralė) turi būti įrengti Perimetro viduje, Teikėjo spintoje. Spintos įrengimo vieta derinama su Pirkėju. Teikėjas privalo suteikti Patikėtiniams galimybę patekti prie signalizacijos valdymo pulto signalizacijos įšjungimui/įjungimui. Pirkėjas suteikia Teikėjui galimybę patekti į aptvaro vidų (sutarties galiojimo laikotarpiu išduoda aptvaro spynos raktą).

	2.4.
	Signalizacijos įrangos maitinimui (230 V, 50 Hz) įtampą teikia Pirkėjas. Tam ryšių konteineryje numatytas 10A automatinis srovės jungiklis. Maitinimo įtampą nuo jungiklio iki signalizacijos įrangos atsiveda Teikėjas.

	2.5.
	Visą Paslaugų teikimui reikalingą techninę įrangą (sutarties galiojimo laikotarpiui) pateikia, sumontuoja/demontuoja Teikėjas. Sutarties galiojimo laikotarpiu visa apsaugai naudojama techninė įranga išlieka Teikėjo nuosavybe, todėl Teikėjas signalizacijos sistemos techninę priežiūrą bei avarinį gedimų šalinimą  atlieka savo sąskaita. 

	2.6.
	Signalizacijos sistema turi būti įrengta bet kuriame, šioje specifikacijoje išvardintame objekte įsigaliojus sutarčiai ne vėliau kaip per 15 (penkiolika) darbo dienų nuo Pirkėjo užsakymo pateikimo dienos.

	2.7.
	Apsaugos darbuotojų siuntimas į objektą atliekamas Teikėjo sąskaita.

	2.8.
	Paslaugos teikiamos šioje specifikacijoje nurodytiems ir tik Pirkėjo pasirinktiems (kuriems pateiktas užsakymas) Objektams.

	2.9.
	Tiekėjas savo veikloje privalo taikyti aplinkos apsaugos vadybos sistemos reikalavimus pagal ISO 14001 ar lygiavertį standartą; tiekėjas pateikia atitiktį ISO 14001 aplinkosaugos vadybos sistemos (ar lygiaverčiam) standartui įrodančius dokumentus ar nuorodą į juos.

	
	

	3.
	STEBĖJIMO IR REAGAVIMO PASLAUGŲ TEIKIMO TVARKA

	3.1.
	Objekto Signalizacijos rūšys, į kurių aliarminius signalus privalo reaguoti Teikėjas: apsauginė ir gaisrinė. 

	3.2.
	Teikėjas, teikdamas Pirkėjui stebėjimo ir reagavimo paslaugas, privalo atlikti šiuos veiksmus:

	3.2.1.
	Nuolat nepertraukiamai stebėti savo centralizuoto stebėjimo pulto kompiuteryje gaunamus Objekto signalizacijos signalus, juos fiksuoti ir duomenis apie juos saugoti ne trumpiau kaip 3 (tris) mėnesius.

	3.2.2.
	Gavęs signalizacijos aliarminio suveikimo signalą, nedelsiant skambinti Patikėtiniui ir  siųsti į Objektą savo apsaugos darbuotojus (išskyrus šios specifikacijos 3.3 p. numatytą atvejį). Apsaugos darbuotojai privalo nuvykti ne vėliau kaip per šios specifikacijos 4 skyriaus punktuose nurodytą reagavimo laiką. Nuvykę privalo:

	3.2.2.1.
	apžiūrėti Objektą (Objekto perimetrą) iš išorės ir jei reikia imtis priemonių nutraukti akivaizdų neteisėtą pavojingą kėsinimąsi į Objektą; 

	3.2.2.2.
	pastebėjus pažeistą Objekto perimetrą (pažeistą aptvarą, išlaužtas ar atrakintas konteinerio duris, nuo konteinerio nuplėštą oro kondicionierių, pradėtas ardyti bokšto konstrukcijas, nutrauktus kabelius ar pan.) ar kitas, Teikėjo nuomone Objektui keliančias grėsmę aplinkybes, telefonu pranešti apie tai Pirkėjo Patikėtiniui ir prie Objekto, kurio perimetras pažeistas ar kuriam akivaizdžiai gresia kitos grėsmės, paskirti ne ilgiau kaip 1 (vieną) valandą budėti savo apsaugos darbuotoją iki atvyks Pirkėjo Patikėtinis. Patikėtiniui telefonu nurodžius nebudėti, budėjimas nevykdomas, Patikėtiniui telefonu nurodžius budėti ilgiau kaip 1 val. budėjimas vykdomas už atskirą sutartyje numatytą mokestį;

	3.2.2.3.
	pastebėjus Objekte gaisro požymius, nedelsiant apie tai informuoti priešgaisrinės saugos tarnybas ir Pirkėjo Patikėtinį.

	3.2.3.  
	Informuoti Patikėtinį apie kiekvieną gautą Objekto signalizacijos aliarminį signalą dėl kurio į objektą buvo nusiųsti apsaugos darbuotojai.

	3.2.4.
	Šios specifikacijos 3.2.2 punkte nurodytais atvejais Teikėjas skambina tam Patikėtiniui, kuris Teikėjo sąraše nurodytas pirmas, o šiam Patikėtiniui neatsiliepus – žemiau esantiems sąraše iki atsilieps nors vienas Patikėtinis arba bus paskambinta visais sąraše nurodytais telefonų numeriais. 

	3.2.5.
	Pirkėjas po sutarties pasirašymo Teikėjui pateikia Patikėtinių sąrašą, nurodydamas patikėtinio vardą, pavardę ir telefono numerį. Teikėjas, telefonu teikdamas ar gaudamas informaciją iš Patikėtinių, turi įsitikinti pašnekovo asmens tapatybe, paklausdamas patikėtinio vardą ir pavardę. Jei Patikėtinių sąraše pašnekovas yra, Teikėjas neprivalo imtis jokių papildomų priemonių tokio asmens tapatybei nustatyti.

	3.3.
	Jei Teikėjas vaizdo stebėjimo kamerų pagalba mato, kad signalizacijos aliarminis signalas gautas dėl prabėgusio gyvūno, ar pro šalį praėjusio žmogaus ir signalizacijos sistema atsistatė į normalų budėjimo režimą, tai laikoma, kad Objektui pavojus negresia. Tokiu atveju apsaugos darbuotojai į objektą nesiunčiami ir patikėtinis neinformuojamas. 

	3.4.
	Kada signalizacija pradeda periodiškai suveikinėti dėl aukštos, judančios žolės, Teikėjas informuoja Pirkėjo atstovą, atsakingą už sutarties vykdymą, arba, šiam nesant, Patikėtinį. Pirkėjas privalo žolę nupjauti per 5 (penkias) darbo dienas.

	3.5.
	Jei Objekte vykdomi trumpalaikiai Pirkėjo įrangos remonto ar priežiūros darbai, Patikėtinis skambina į Teikėjo centralizuoto stebėjimo pultą dėl nereagavimo į suveikusią Objekto signalizaciją. Baigus darbus Patikėtinis vėl informuoja Teikėjo stebėjimo pulto operatorių apie darbų pabaigą ir tolesnį stebėjimą bei reagavimą. Darbų metu (nuo Patikėjimo skambučio apie darbų pradžią iki skambučio apie darbų pabaigą) Teikėjas Objektų apsaugos nevykdo ir už tuo metu įvykusius  įvykius neatsako.

	3.6.
	Tiriant įsilaužimų, vagysčių, gaisrų ar kitų įvykių, galinčių būti pretenzijos Teikėjui pagrindu, aplinkybėms išaiškinti ir Pirkėjui pageidaujant, Teikėjas privalo pateikti archyvinį išrašą iš centralizuoto stebėjimo pulto kompiuterio apie Objekto signalizacijos įjungimo, išjungimo bei suveikimo laiką, bei pokalbius, įrašytus Teikėjo centralizuoto stebėjimo pulto telefono linija, skirta patikėtinių ir pulto operatoriaus pokalbiams. Turi būti pateikiami bent jau iki 3 (trijų) mėnesių senumo išrašai.

	
	


4. OBJEKTŲ ADRESAI IR REAGAVIMO LAIKAI
	Eil. Nr.
	Objekto adresas
	Perimetro dydis, m
	Reagavimo laikas ne ilgesnis kaip, minutėmis

	4.1
	Siauruko g. 7, Joniškis
	11,2x7,8
	 8

	4.2
	Naciogalos k., Naujamiesčio sen., Panevėžio r.
	10x10
	20

	4.3
	Daukšos g. 29A, Kėdainiai
	13x6
	8

	4.4
	Žemdirbių g. 4B., Utena
	9,5x11,5
	20

	4.5
	Musninkų g. 12, Širvintos
	12x18
	8

	4.6
	Gaidelių k., Šilutės r. sav.
	22,5x17,5
	20

	4.7.
	Laimo g. 34, Vingytės k., Rokų sen., Kauno r.
	10x10
	20

               PIRKĖJO PATIKĖTINIŲ SĄRAŠAS

